google/wiki40b huggingface dataset:
Friidrett under Samveldelekene 2018 – 110 meter hekk menn

110 meter hekk menn var en del av friidrett under Samveldelekene 2018 i Gold Coast i Australia. Øvelsen ble arrangert 9. og 10. april 2018 på Carrara Stadium.

Første runde

De tre beste i hvert heat (Q) og de to raskeste tidene for øvrig (q) gikk videre til finalen.
HR Top 40

HR Top 40, også kalt Official Toplista HR 40, er Kroatias offisielle singlehitliste basert på airplay-tall fra utvalgte radiostasjoner i landet. Listen publiseres ukentlig og har vært offisiell hitliste i Kroatia siden etableringen i 2013. Listen ble opprinnelig utarbeidet av det kroatiske musikkinstituttet IHG (Institut hrvatske glazbe), men utarbeides nå av IFPIs kroatiske divisjon, Hrvatska diskografska udruga.
Det utarbeides flere ukentlige lister, blant annet en topp 40-liste for kroatiske utgivelser (HRtop40) og en topp 40-liste over de mest spilte sangene på kroatisk radio den siste uken, kalt Airplay Radio Chart (ARCtop40). Artistene som har ligget lengst på listen er Vatra med sangen «Tango», som lå 25 sammenhengende uker på førsteplass, og Psihomodo Pop med «Donna», som lå 52 sammenhengende uker på listen.
Ubrutt kjølekjede

Ubrutt kjølekjede går ut på at en produkt blir holdt nedkjølt fra fangsted eller fabrikk, frem til den når frem til konsumenten. Det kan handle om fisk, som blir tatt opp fra havet og umiddelbart lagt på is. Fisken holdes nedkjølt fordi den bakteriefloraen som finnes på fisken skal holdes under kontroll. Men det kan også handle om kjøtt eller andre produkter, som vaksiner, som må holdes under en viss temperatur for å virke.
Jack Barker

Biografi

Jack Barker kom til Derby County i 1928 etter å ha spilt for to klubber i Denaby, South Yorkshire tidligere. Han fikk sin engelske landslagsdebut i 1934 i en kamp mot Wales i Cardiff. Han spilte i Derby fram til 1938.
I mai 1946 ble han manager for Bradford City, men han var i den klubben bare fram til januar 1947. Hans neste stoppested ble den irske klubben Dundalk som han også var manager for. I november 1948 ble han trener i Oldham Athletic, men også dette ble et kortvarig engasjement som ble avsluttet i januar 1949. Hans siste jobb som manager var i Derby County. Her ble han ansatt i november 1953, og han hadde jobben ut 1954/55 sesongen. Grunnen til at han ikke fikk fortsette i jobben var at Derby for første gang i historien rykket ned til det tredje øverste nivået i 1955.
Spartacus Forlag

Spartacus Forlag er et norsk forlag stiftet i 1989 som utgir mellom 20 og 30 titler hvert år. Utgivelsene spenner fra akademiske publikasjoner og studiebøker til mer populærvitenskapelig og generell litteratur. 
Forlagssjef er Per Nordanger.
Tour de France 1934

Gjennomføringen av rittet

Rittet ble vunnet av franskmannen Antonin Magne, med en margin på over 27 minutter til andremann og over 52 minutter til tredjeplassen. Roger Lapébie og Georges Speicher vant begge 5 etapper under rittet, mens sammenlagtvinneren, Magne, vant to etapper totalt. Lagkonkurransen ble overlegent vunnet av det franske laget. Klatrekonkurransen ble vunnet av René Vietto, som var først over åtte av fjellene som talte i klatrekonkurransen. Mannen som kom på fjerdeplass sammenlagt, Félicien Vervaecke vant den individuelle konkurransen sammenlagt. 
Gjennomsnittsfarten i rittet var den høyeste til da med 30,36 km/t. Det var første gang farten var over 30 km pr time.

Endringer fra 1933

For første gang i rittets historie var en Individuell tempoetappe med. Tidligere hadde det kun vært lagtempoformat på etappene. Rittdirektør Henri Desgrange, hadde sett dette fra andre konkurranser, og valgte å ta det med på en av etappene. Flere syklister like ikke at det var med tempoetapper. 
Bonustidssystemet fra 1933 ble nok en gang redusert, ettersom den hadde stor påvirkning på sammenlagtresultatene i 1933. Etappevinneren fikk 90 sek, andremann 45 pluss at etappevinneren fikk doblet avstanden han hadde ned til andremann. Men det var maks 2 minutter bonus. 
Touriste-routiers ble endret til en individuell klasse. Her ble antall startende redusert fra 40 ryttere til kun 20.
Sagehen Nunataks

Sagehen Nunataks er en stort sett pyramideformet gruppe av nunataker med en høyde opp mot rundt 150 meter over østsiden av Holdsworthbreen, 5 nautiske mil nord for McNally Peak i Dronning Mauds Fjell i Antarktis. De ble kartlagt av U.S. Geological Survey (USGS) etter landmålinger og flyfotografi tatt av U.S. Navy fra 1960–64. I 1987–79 ble de besøkte av en feltgruppe fra United States Antarctic Program (USARP)-Arizona State University. De ble oppkalt etter Sagehen, maskoten til Pomona College i Claremont i California, universitetet til Scott G. Borg, et av medlemmene i feltgruppen.
Margaret Cavendish

Bakgrunn

Lucas ble født inn i en familie av aristokrater og rojalister. Hennes foreldre var Thomas Lucas og Elizabeth Leighton Lucas. Hun var den yngste av åtte søsken.

Cavendish-kretsen

I 1645 giftet hun seg med William Cavendish. Gjennom ham fikk hun innpass i Cavendish-kretsen, som også ble besøkt av René Descartes, Thomas Hobbes, Marin Mersenne og Kenelm Digby.
Hennes utopiske roman The Blazing World (1666) er et av de tidligste eksemplene på science-fiction.

Filosofi

Cavendishs filosofi handlet i hovedsak om metafysikk og naturfilosofi, men hun beskjeftiget seg også med sosial og politisk filosofi. 
I likhet med Hobbes og Descartes tok hun avstand fra skolastikerne.  I motsetning til Descartes argumenterte Cavendish mot dualisme. Til forskjell fra Hobbes tok hun til ordre for en vital materialisme.  Dette innebar et forsvar for panpsykisme.

Forfatterskap

Cavendish insisterte på å publisere verkene under eget navn, i tillegg til å få trykket utgivelsene med et portrett. Dette ble gjort på en tid hvor de fleste kvinner vanligvis ikke fikk publisert bøker, enda sjeldnere under sitt eget navn.
Stephen Baxter

Stil

Sterkt påvirket av H. G. Wells, har Baxter har vært visepresident i den internasjonale HG Wells foreningen siden 2006.
Hans fiction faller inn i tre hovedkategorier, hver med en helt annen stil og tone.
Hans «Xeelee Sequence»-historier er satt i fjern fremtid, hvor menneskene er på nippet til å bli den nest mektigste rase i universet, ved siden av Gud som er Xeelee. Karakterutviklingen i disse historiene er avbildning av avanserte teorier og ideer, slik som den sanne naturen til den store tiltrekking og den store kampen mellom baryone og mørk materie- livsformene. Eksempler på romaner som er skrevet i denne stilen er: «Ring» og «Timelike Infinity».
Dagens historier er mye mer menneskelige, med tegn portrettert med større dybde og omsorg. NASA er behørig behandlet, og en god del forskning har åpenbart vært gjort av han i sine interne struktureringer og metoder.
Disse romanene har en mye mørkere tone enn noen av hans andre historier, og ikke ofte har portrettene mye håp for menneskeheten som en moralsk art. Eksempler på romaner skrevet i denne stilen inkluderer hans «NASA Trilogy», inkludert «Voyage».

Hans "Evolution"-bøker handler om den økende interessen for utviklingen av menneskeheten. Disse synes å ha sin opprinnelse i hans andre skrivestiler, for eksempel «Mammoth og Manifold: Origin». Romanen «Evolution» er et eksempel på denne stilen.
Baxter dekker også mange andre stiler: hans «Mammoth» historier, tilsynelatende for barn, er ofte til stor glede for voksne, mens «The Time Ships» er vanligvis sett på som en av hans største romaner. Boken vant John W. Campbell Memorial Award, the Philip K. Dick-Award, BSFA Award og ble nominert for andre store science fiction-priser, inkludert Hugo Award.
Waukegan kraftverk

Waukegan kraftverk er et kullkraftverk og et gasskraftverk i Lake County, delstaten Illinois i det nordlig-sentrale USA. Det har en installert produksjonskapasitet på 789 MW. Dette er delstatens tiende største termiske kraftverk målt etter installert produksjonseffekt.
Brenselkilden er sub-bitumenøst kull og naturgass.
Glam metal

Beskrivelse

Bandene var mest kjente for bruken av sceneshow og glorete og feminine klær og utseende inspirert av 1970-tallets glam rock, samt appellere til et bredt publikum ved å lage fengende, myke heavy metal-låter. Glam metal-scenen har sitt opphav på Amerikas østkyst. På grunn av bandenes visuelle stil og fengende sanger ble de dominerende blant heavy metal som ble vist på MTV. MTV var på 1980-tallet med på å gjøre heavy metal kommersielt. Tidlig på 1990-tallet sank glam metals popularitet, og grunge tok over som den nye store hardrock-sjangeren på hitlistene. MTV har i ettertid blitt kritisert for å ha spilt for mye glam metal og overeksponert enkeltsanger slik at publikum fort gikk lei. Som en konsekvens førte glam metals kommersielle suksess og eksponering til at øvrig metall ble satt i skyggen.

Historie

Sjangeren har røtter fra rocke- og heavy metal-band fra 1970-tallet. Inspirert fra grupper som AC/DC, Aerosmith, Alice Cooper, Black Sabbath, Deep Purple, KISS, Led Zeppelin, New York Dolls, Queen, The Sweet og Van Halen.
Pipiza noctiluca

Utseende

En liten til middelsstor (5-10 mm), middels slank, matt svart blomsterflue. Hunnen har et par firkantede, gule flekker på det andre bakkroppsleddet, ellers er begge kjønn helt svarte bortsett fra at føttene er rødlige. Fasettøynene er tett kledt mer mørke hår, og møtes i pannen hos hannen. Ansiktet er helt flatt og tett hårete, antennene mørke, smalere hos hunnen enn hos hannen, med naken antennebørste. Bakkroppen er valangt oval, formen er lite forskjellig hos hunnen og hannen. Vingene er litt gråaktige med en diffus, mørk midtflekk.

Levevis

Larvene lever av bladlus i likhet med blomsterfluene i underfamilien Syrphinae, som noen systematikere plasserer denne slekten i. De voksne fluene flyr i mai-september og besøker gjerne blomster.

Utbredelse

Navnet "Pipiza noctiluca" omfatter trolig et kompleks av arter som til sammen er utbredt over det meste av Palearktis. I Norge er de utbredt over hele landet bortsett fra i fjellet.
Aly Bain

Musiker liv

Aly Bain har samarbeidet med mange prominente musikere: Jerry Douglas, Emmylou Harris, Mark O'Connor, Jay Ungar, Mary Black, Mairéad Ní Mhaonaigh, Dan Tyminski, Rosanne Cash, James Taylor, Eddi Reader, Paul Brady, Darrell Scott, Michael Doucet, Martha Wainwright, Kate and Anna McGarrigle, John Martyn, Danny Thompson, Iris DeMent, Karen Matheson, Donal Lunny, Joan Osborne, Allison Moorer, Bruce Molsky, Lillebjørn Nilsen
I 1994 ble Aly Bain utnevnt til medlem (MBE) av Order of the British Empire for sitt musikalske virke.
Æ (album)

Æ er et musikkalbum med Terje Nilsen, utgitt i 1977. Dette er hans debutalbum som soloartist.
Avfall Norge

Avfall Norge er en bransjeorganisasjon for avfalls- og gjenvinningsbransjen. Organisasjonen representerer rundt 200 medlemsbedrifter som jobber med innsamling, sortering og gjenvinning.
Avfall Norge ledes per 2019 av administrerende direktør Nancy Strand.
Kversøyna

Kversøyna er ei øy like nordvest for Byrknesøyna i Gulen kommune i Sogn og Fjordane.
I 1883 mistet et ektepar fra Kversøyna livet under hummerfiske. I februar 1946 forliste sildesnurperen «Lindøy» fra Austevoll vest for Kversøyna og 20 menn omkom.
Eileen

Etymologi

Eileen har opprinnelse som en engelsk skrivemåte av det irske navnet Eibhlin, som er en irsk form av Aveline, Evelyn, Helen og Emeline.
Græsberget

Græsberget er ei lita bygd i Kongsvinger kommune. Den ligger mellom Lundersæter og Svullrya og hørte tidligere til Brandval kommune.
Kabul-Kandahar-hovedveien

Kabul-Kandahar-hovedveien er en 483 km lang vei som forbinder Afghanistans to største byer, Kabul og Kandahar. Denne hovedveien utgjør en viktig del av Afghanistans nasjonale veinettverk, «Ringveien». Om lag 35 % av Afghanistans befolkning lever nær denne strekningen av Ringveien, i en største avstand på 50 km fra veien.'
Kabul-Kandahar-hovedveien var tidligere i svært dårlig stand på grunn av over to tiår med krig og vanskjøtsel. USA finansierte reparasjon og gjenoppbygging av 389 km vei, mens Japan finansierte for en strekning på 50 km. 43 km av veien var allerede i brukbar stand før dette arbeidet tok til. Gjenoppbyggingsprosjektet ble fulgt opp av The Louis Berger Group, med hjelp av tyrkiske og indiske ingeniører til planlegging og utforming. Første fase av asfalteringen ble fullført i desember 2003 og hovedveien ble åpnet for trafikk. Reisen pleide tidligere å ta to dager, men tar nå ca. seks timer.

Dødsfall

Per tidlig i 2004 fortsatte Taliban-opprørere å forfølge reisende gjennom korridoren. Afghanske vakter, soldater og arbeidere har også blitt drept langs ruten. I oktober 2003 kidnappet de en tyrkisk entreprenør, og desember samme år ble to indiske arbeidere kidnappet. I februar 2004 skjøt Taliban-opprørere ned et Louis Berger Group-helikopter, og tre mennesker omkom. 
I mars 2004 myrdet opprørere en tyrkisk ingeniør og en afghansk vakt. En annen tyrkisk ingeniør og tolk ble kidnappet. Denne handlingen førte til at USA satte opp små sivilt-militære team på tre steder langs veien.
Chipmusikk

Chipmusikk, også kjent som chiptune eller 8-bit-musikk, er elektronisk musikk som er lagd for PSG-lydchiper (både fysiske og emulert) som brukes i eldre datamaskiner, konsoller, og arkademaskiner. Chipmusikk er også tracker-formatert, for å med vilje høres gammel ut og ligne på musikk fra PSG-chipper. Chippmusikk kan også referere til musikk som  kombinerer PSG-lyder og moderne elektronica, EDM-musikk eller andre musikkformer.
Harpiks

Harpiks (fra via lavtysk, fra gammelfransk harpois, av gammeltysk hart, «harpiks» og fransk poix, av latin pix, «bek») eller kvae (norrønt kváða) som mange kaller det, er et sekret fra planter, særlig trær, en seigtflytende blanding av terpener, fenylpropanoider og gummistoffer som utsondres fra sårflater på trær og stivner i kontakt med luft. Det er løselig i egnede organiske løsemidler, men ikke i vann. Trær utsondrer harpiks grunnet deres beskyttende fordeler som forsvar mot skader og ved at det beskytter trærne fra insekter og patogener.
Harpiks, som lages og utskilles i spesielle harpikskanaler, er vanlig hos vekster i furufamilien, styraksfamilien og skjermplantefamilien. Den er treets forsvarsystem mot angrep av insekter og sopp. Når for eksempel en barkebille forsøker å gnage seg inn under barken starter kvaeutfloden, et friskt tre vil normalt skille ut så mye at billen må gi tapt.
Harpiks består av ulike hydrokarboner og stivner fort, ettersom eteriske oljer fordamper. Den brukes til en rekke formål, blant annet i produksjonen av terpentin. Også mer eksotiske ting som røkelse (fra Boswellia sacra), myrra (fra Commiphora abyssinica) og rav stammer fra harpiks. Sistnevnte er fossil harpiks.

Syntetisk harpiks

Betegnelsen harpiks er også tatt i bruk om syntetiske stoffer med lignende mekaniske egenskaper, tyktflytende væsker som herder til gjennomsiktig fast stoff.
British Arctic Air Route Expedition

British Arctic Air Route Expedition (BAARE) (1930-1931) var en privatfinansiert ekspedisjon til Grønlands østkyst og innlandsisen. Ekspedisjonen ble ledet av Gino Watkins. Ekspedisjonen hadde til formål å undersøke mulighetene for å etablere en flyrute mellom England og Canada via Færøyene, Island, Grønland, Baffinøya og Hudsonbukta. Til dette formålet var det behov for en forbedret kartlegging av Grønlands kystlinje og å samle inn klimadata fra kysten og det indre av innlandsisen i det nordlige polarområdet om vinteren. Ekspedisjonen benyttet noen av de første flyene som var i bruk på Grønland, nemlig to de HavillandGypsy Moths.
Fulanikrigen

Fulanikrigen som pågikk mellom 1804 og 1810, også kjent som Fulani Jihad eller Jihaden til Usman dan Fodio, var en militær erobring av det som i dag er Nigeria og Kamerun. Den islamske reformatoren Usman dan Fodio, som var blitt utvist fra Gobir av sin tidligere elev student Yunfa i 1802, samlet en fulanihær til jihad mot hausakongedømmer i nord. Yunfa innså trusselen som Usmans styrker utgjorde og samlet de andre hausaherskerne mot ham.
Hausaherskerne tildelte til å begynne med jihadister flere tilbakeslag, mest kjent i slaget ved Tsuntua (desember 1804), hvor Usman mistet mer enn 2 000 mann og hvor 200 av dem ble sagt å kunne Koranen utenat. Men det påfølgende året tok Usmans styrker Kebbi og etablerte en permanent base i Gwandu. Med bakgrunn i den allmenne misnøyen forårsaket til dels av sult og skattleggingen til Hausa, fortsatt jihadistene å rykke fram og inntok Gobirs hovedstad Alkalawa i 1808 og drepte Yunfa.
Usman samlet de erobrede landene i sitt fulanirike. Suksessen til jihaden inspirerte mange Vest-Afrikaske jihadister seinere, blant andre Massinarikets grunnlegger Seku Amadu, Toucouleur-rikets grunnlegger Umar Tall, Wassoulourikets grunnlegger Samory Touré, og Adamawa-emiratets grunnlegger Modibo Adama.
Discobolus

Discobolus av Myron (diskoskasteren gresk Δισκοβόλος, «Diskobolos») er en berømt romersk marmorstatue, en kopi av en tapt, gresk bronseoriginal. Statuen ble ferdigstilt under høyden av den klassiske perioden, mellom 460 – 450 f. Kr.
En diskoskaster er i ferd med å kaste. Øyeblikket fanget i statuen er et eksempel på rythmos, harmoni og balanse, og er et av de tidligste eksemplene på naturnær anatomisk gjengivelse i skulptur. Myron blir ofte kreditert som den første som behersket denne stilen.
Som alltid i gresk klassisk idrett er Discobolus naken. Stillingen han står i sies å være unaturlig for et menneske, og er i dag regnet som heller ineffektiv metode for å kaste diskos.
Oslo lufthavn, Fornebu

Fasiliteter

På slutten av 1990-tallet hadde lufthavnen én terminal med tre satellitterminaler, to for innenriks og én for internasjonale flygninger. Servicebygningen hadde tre etasjer, en for ankomst, en for avgang og en for administrasjon. Det var kapasitet til å ha 20 fly stående på lufthavnen. Totalt var det fem jet-broer, mens ved resten av gatene måtte man gå ut til flyene. Totalt målte terminalbygget 36 000 kvadratmeter. Det var utsmykket med flere store kunststykker og veggmalerier, og noen av disse er fremdeles bevart.
Nord på flyplassområdet lå kontorene til Forsvaret, Fred. Olsens Flyselskap, Braathens' hovedhangar samt SAS og Fred. Olsens mekaniske verksted. I tillegg lå en maskinhangar for snøploging og brannstasjonen her, samt radarsenteret.
Fornebu var arbeidsplassen til omkring 5 000 mennesker på slutten av 1980-tallet. 3 600 av disse jobbet for flyselskapene eller bakkehåndteringsselskapene. Administrasjonen hadde 350 ansatte, mens de resterende 500 jobbet innenfor toll, politi, sikkerhet og i serviceavdelinger.
Lufthavnen hadde to rullebaner. Den lengste (06/24) målte 2 370 meter, mens den andre (01/19) var 1 800 meter lang. Bare den lengste rullebanen var i bruk til vanlig, men i forbindelse med dårlig vær eller kryssvind fra nord ble den andre brukt. Hovedrullebanen var utstyrt med ILS Cat. 1. Under vanlige værforhold skulle fly på vei til lufthavnen så snart som mulig fly sør mot Oslofjorden for å unngå støyforurensing, da området rundt lufthavnen er, og var tett befolket. Likevel kunne man velge en mer direkte landingsrute østover fra Drammen eller vestover fra Grefsenåsen dersom dette var nødvendig. Frem til 1996 lå Oslo kontrollsentral på Fornebu. De hadde ansvar for flytrafikk sør for Dovre, nesten helt vest til Stavanger, halvveis til Stockholm i øst og til Skagerrak i sør.
Siden Fornebu ligger på en halvøy, gikk all transport til og fra lufthavnen via Lysaker. En vei med avkjørsel fra E18 gikk til lufthavnen. Lysaker stasjon var lufthavnens nærmeste jernbanestasjon, og hadde anløp både av lokal- og regionaltog. I tillegg hadde Stor-Oslo lokaltrafikk bussforbindelser til Fornebu fra Asker, Bærum, Lysaker og Snarøya, så vel som bussforbindelser til Oslo sentrum.

Historie

Siste ordinære avgang fra Fornebu var med Hake Viking fra SAS kl. 19.32 den 7. oktober 1998, da 125 passasjerer ble fløyet til Flesland av kaptein Terje Gorgas. Siste landing skjedde kl. 22.35 samme kveld, da et ambulansefly av typen Beech 200 fikk dispensasjon til å lande med en pasient fra Kjevik. Etter en kort pause tok flyet, ført av Per Arne Skjold, av igjen med kurs for Vigra.
Jade

Jade er en bergart som hovedsakelig finnes i Kina, Burma og Mellom-Amerika. Den bruktes før til våpen, men nå passer den seg godt som smykkesten og finnes i mange farger. Vanligst er grønne og oransje varianter, men det finnes også hvite, gule, røde og blå varianter.
Den egentlige jade er en hard og seig bergart og brukes til pyntegjenstander og skulpturer. Det at den er så seig gjør den spesielt egnet til utskjæringer. Særlig i Kina er jade populært. Jade er ikke spesielt kostbart, men er samtidig en vakker smykkesten.
Det er funnet mange kunstgjenstander i jade fra gamle kulturer, særlig i Kina, India og i Mayariket.
Navnet jade kommer fra det spanske [piedra de] ijada, som er belagt på tidlig 1500-tall. Ordet betyr «(stein av) flanken» og sammenhenger med forestillingen om att jade kunne helbrede nyrekolikk. Men navnet ligner også litt på det kinesiske 玉 – pinyin: Yù, og ettersom det er i Kina jadekunsten har sterkest hjemstavn, knyttes jade nå særlig til det kinesiske begrepet. Opp gjennom kinesisk historie og i kinesisk kunsthistorie har man imidlertid ikke alltid forholdt seg presist i språkbruken. Det forekommer derfor at kunstgjenstander av vakker sten omtales som jade, men uten at det er egentlig jade.
Blant annet i den kinesiske byen Aksu drives det med jadeutskjæring i dag.
Michèle Mouton

Rallykarriere

Mouton vant Rallye Sanremo i 1981, og dominerte sesongen 1982, hvor hun tok tre delseire og fikk VM-tittelen, men mistet den på grunn av at hennes Audi ikke alltid holdt hel rallydistanse. Tittelen gikk i stedet til Walter Röhrl. Hun vant deretter Pikes Peak International Hill Climb i 1985. Hun sluttet sin aktive karriere da Gruppe B-biler ble avskaffet etter 1986 og Henri Toivonens dødsulykke på Korsika. Mouton er i dag FIAs General Manager for Rally-VM.
Ila (Bærum)

Ila er et strøk i Bærum kommune med navn etter flere tidligere husmannsplasser med navnet Ila som tilhørte matrikkelgården Nordby gård. Strøket ligger nord for Ankerveien inne i Bærumsmarka i relativt isolerte omgivelser, rundt en kilometer nord/nordøst for de større tettbebygde strøkene Hosle og Østerås. Fordi strøket er så lite og ligger inne i Bærumsmarka har det ikke eget postnummer, men boligene der har fått tildelt postnummeret som egentlig tilhører Eiksmarka, et strøk som ligger rundt tre kilometer lenger sørøst ved grensen til Oslo-strøket Røa. På Ila ligger Ila fengsel og forvaringsanstalt samt en del eneboliger.
Salgstrofeer i musikkbransjen i Norge i 1994

Oversikt over musikkalbum og singler som solgte til platina eller gull i Norge i 1994.
NVDIMM

Non-Volatile Dual In-line Memory Module (NVDIMM) er betegnelsen på et dataminne (RAM) for datamaskiner. «Non-volatile» (ikke-flyktig) betyr at dataminnet bevarer sitt innhold selv når strømmen blir avslått, enten på grunn av uventet strømtap, systemkrasj eller normal  avslåing av systemet. «Dual in-line» identifiserer produktet som noe som bruiker en DIMM-pakke. NVDIMM forbedrer applikasjoners ytelse, datasikkerheten og tiden det tar å gjenopprette etter et datakrasj. Dette forbedrer varigheten og påliteligheten til SSD.